מקס הס

מקס הס (בגרמנית: Max Heß; נולד ב-13 ביולי 1996) הוא אתלט גרמני, אלוף אירופה (אמסטרדם 2016) וסגן אלוף העולם באולם (פורטלנד 2016) בקפיצה משולשת.

ביוגרפיה
הס גדל בקמניץ שבגרמניה. כנער הצטיין בענפי האתלטיקה השונים והתחרה בקרב רב. הוא עבר להתמקד בקפיצות לרוחק ומשולשת. באליפות העולם לנערים ב-2013 סיים במקום שמיני בקפיצה משולשת, ובאליפות העולם לנוער ב-2014 שהתקיימה ביוג'ין סיים שני בקפיצה משולשת בתוצאה של 16.55 מטר. באליפות אירופה באתלטיקה באולם שנערכה בפראג, צ'כיה ב-2015 הוא סיים במקום 11 בקפיצה לרוחק בתוצאה של 7.71 מטר.

ב-2016 זכה באליפות גרמניה בקפיצה משולשת בשיא אישי חדש של 17.06 מטר ובאולם, זכה במדליית כסף באליפות העולם באולם עם שיא אישי של 17.14 מטר, לאחר דונג בין מסין (17.33 מטר) וזכה במדליית זהב באליפות אירופה באתלטיקה שהתקיימה באמסטרדם בשיא אישי של 17.20 מטר. באולימפיאדת ריו דה ז'ניירו סיים במקום ה-15 במוקדמות בתוצאה של 16.56 מטר ולא העפיל לגמר.

באליפות אירופה באתלטיקה באולם 2017 קבע במוקדמות שיא גרמניה של 17.52 מטר, בגמר סיים במקום השלישי. באליפות אירופה עד גיל 23 שנערכה באותה שנה זכה במדליית ארד. הוא לא התחרה באליפות העולם באתלטיקה 2017 בשל פציעה.

באליפות אירופה באתלטיקה באולם 2019 סיים שלישי בתוצאה של 17.10 מטר. באליפות אירופה באתלטיקה באולם 2021 חזר על הישג זה בתוצאה של 17.01 מטר. באולימפיאדת טוקיו קבע תוצאה של 16.69 מטר במוקדמות ולא העפיל לגמר.

שיאים אישיים

אצטדיון
קפיצה לרוחק: 7.57 מטר (2015)
קפיצה משולשת: 17.20 מטר (2016)

אולם
קפיצה לרוחק: 8.03 מטר (2015)
קפיצה משולשת: 17.52 מטר (2017), שיא גרמניה

קישורים חיצוניים

קופצי משולשת
קופצים לרוחק גרמנים
אתלטים באולימפיאדת ריו דה ז'ניירו (2016)
אלופי אירופה באתלטיקה
גרמנים שנולדו ב-1996
קופצי משולשת באולימפיאדת טוקיו (2020)